REITพ่นพิษกองทุนอสังหาฯ
REIT พ่นพิษกองอสังหาริมทรัพย์ ไทยพาณิชย์ ไม่หวั่น &#8220;กองไพร์ม&#8204;ออฟฟิศ&#8221; เน้นขายรายย่อย จ่ายปี&#8204;แรก 9.6%
3 มี.ค. 2554

REIT พ่นพิษกองอสังหาริมทรัพย์ ไทยพาณิชย์ ไม่หวั่น “กองไพร์ม‌ออฟฟิศ” เน้นขายรายย่อย จ่ายปี‌แรก 9.6%
นางโชติกา สวนานนท์ ‌กรรมการผู้อำนวยการ บริษัท‌หลักทรัพย์จัดการกองทุน (บลจ.) ‌ไทยพาณิชย์ เปิดเผยว่า จากการ‌สำรวจความต้องการลงทุนใน‌กองทุนรวมสิทธิการเช่าอสังหา‌ริมทรัพย์ไพรม์ออฟฟิศ (POPF) ที่‌คาดว่า จะเสนอขายระหว่างวันที่ ‌21-29 มี.ค. นี้ พบว่า นักลงทุน‌สถาบัน โดยเฉพาะบริษัทประกัน‌มีความต้องการลดลง เมื่อเทียบกับ‌การเสนอขายกองทุนอสังหา‌ริมทรัพย์ก่อนหน้านี้
“คาดว่า บริษัทประกันจะ‌มีความกังวลว่า หากในอนาคต‌กองทุนอสังหาริมทรัพย์ (กอง 1) จะ‌ต้องแปลงไปเป็นกองทรัสต์เพื่อการ‌ลงทุนในอสังหาริมทรัพย์ (REIT) ซึ่ง‌ในขณะนี้ยังไม่มีความชัดเจนเรื่อง‌ภาษีเงินปันผล เพราะหากนักลงทุน‌กลุ่มนี้ไม่ได้สิทธิประโยชน์ทางภาษี‌เหมือนกอง 1 ก็จะทำให้ผลตอบ‌แทนที่ได้รับต่ำกว่าประมาณการ” ‌นางโชติกา กล่าว
อย่างไรก็ตาม นางโชติกา กล่าวว่า สถานการณ์ดังกล่าวไม่มีผลกระทบต่อกองทุนไพรม์ออฟฟิศฯ เนื่องจากกลุ่มลูกค้าหลักจะเป็นนักลงทุนรายย่อย นอกจากนี้ นักลงทุนสถาบันที่ได้รับการยกเว้นภาษีหลายรายแสดงความสนใจที่จะจองซื้อกองทุนจำนวนมาก
ทั้งนี้ กองทุนไพรม์ออฟฟิศฯ ลงทุนในสิทธิการเช่าอาคารยูบีซี 2 เป็นเวลา 30 ปี และสิทธิการเช่าอาคารเพลินจิตเซ็นเตอร์ เป็นเวลา 13 ปี 10 เดือน มูลค่ารวมประมาณ 3,420 ล้านบาท 
“รายได้ของกองทุนนี้จะมีความมั่นคง เพราะ บลจ.ไทยพาณิชย์ มีแผนที่จะหาซื้ออาคารสำนักงานอื่นเข้ามาในกองทุน เพื่อให้ผลตอบแทนเพิ่มขึ้น รับรองว่ากองทุนนี้จะไม่ตาย ไม่ตัน ไม่เล็ก ไม่แกร่น อยู่แค่นี้แน่” นางโชติกา กล่าว
นายภูม โอสถานนท์ ผู้ช่วยกรรมการผู้อำนวยการ กลุ่มกองทุนอสังหาริมทรัพย์ และโครงสร้างพื้นฐาน บลจ.ไทยพาณิชย์ กล่าวว่า จุดเด่นของกองทุนอยู่ที่ทำเลของอาคารทั้งสองอยู่ในเขตศูนย์กลางธุรกิจ และเป็นกลุ่มอาคารเกรดบีที่การแข่งขันไม่สูง ในขณะที่อัตราค่าเช่าอยู่ที่ตารางเมตรละ 500 บาท ทำให้มีโอกาสในการปรับเพิ่มค่าเช่าได้อีก และประเมินว่า ในช่วง 12 เดือนข้างหน้ากองทุนจะจ่ายปันผลได้ 9.6% โดยที่กองทุนไม่มีการรับประกันผลตอบแทน ขณะที่คาดว่า ผลตอบแทนตลอดอายุโครงการ (IRR) ประมาณ 10.2% ต่อปี